PATVIRTINTA

Šilalės švietimo pagalbos tarnybos direktoriaus

2024 m. gruodžio 2 d. įsakymu Nr. Į-100

**RESPUBLIKINIO KŪRYBINIŲ DARBŲ KONKURSO „MANO KLASĖS PAVEIKSLAS“**

**NUOSTATAI**

1. **BENDRIEJI NUOSTATAI**

1. Respublikinio kūrybinių darbų konkurso „Mano klasės paveikslas“ (toliau – Konkursas) nuostatai reglamentuoja Konkurso tikslus, uždavinius, dalyvius, organizavimo ir pateikimo sąlygas, reikalavimus teikiamiems darbams, apdovanojimo tvarką.

2. Konkursą organizuoja Šilalės švietimo pagalbos tarnyba, Šilalės rajono socialinių pedagogų metodinis būrelis.

3. Informacija apie Konkursą skelbiama Šilalės švietimo pagalbos tarnybos interneto tinklalapyje <http://www.silsviet.lt/> ir Šilalės rajono ugdymo įstaigų interneto tinklalapiuose.

1. **KONKURSO TIKSLAI IR UŽDAVINIAI**

4. Tikslas. Skatinti mokinių kūrybiškumą ir bendruomeniškumą, kuriant klasės bendruomenės portretą per vaizdo pasakojimą, atspindint unikalų klasės charakterį, tradicijas ir tarpusavio santykius.

5. Uždaviniai:

5.1. ugdyti mokinių gebėjimą dirbti komandoje, paskirstant roles ir atsakomybes kuriant vaizdo pasakojimą;

5.2. stiprinti klasės bendruomenę, skatinant mokinius atrasti ir atskleisti kiekvieno klasės nario unikalumą ir indėlį į klasės gyvenimą;

5.3. lavinti mokinių skaitmeninio raštingumo kompetencijas, mokant kūrybiškai naudoti vaizdo filmavimo, montavimo ir kitas skaitmenines priemones;

5.4. puoselėti pozityvią klasės kultūrą, išryškinant bendras vertybes, tradicijas ir pasiekimus;

5.5. skatinti refleksiją apie klasės mikroklimatą ir tarpusavio santykius, ieškant pozityvių klasės bendruomenės stiprinimo būdų.

1. **KONKURSO DALYVIAI**

6. Skiriamos Konkurso grupės:

1 grupė: 3 – 4 klasių mokiniai;

2 grupė: 5 – 8 klasių mokiniai;

3 grupė: 9 – 11 klasių mokiniai.

1. Konkurse galima dalyvauti individualiai ar subūrus komandą.
2. **KONKURSO REIKALAVIMAI, ORGANIZAVIMAS,**

**DARBŲ PATEIKIMO SĄLYGOS**

8. Konkurso dalyviai turi sukurti 1-3 minučių vaizdo filmus.

9. Vaizdo filmas – tai istorija, papasakota vaizdais. Kūrybinių darbų tematika – mano klasės paveikslas.

10. Darbas turi būti autorinis kūrinys, originalus, atitinkantis Konkurso tikslą ir uždavinius.

11. Vaizdo filmas turi atitikti techninius reikalavimus: trukmė ne ilgesnė nei 3 minutės.

12. Mokiniai darbus (vaizdo filmus) konkursui kuria savarankiškai ar vadovaujami mokytojų.

13. Konkursas organizuojamas dviem etapais:

13.1. pirmąjį etapą organizuoja ugdymo įstaigos socialinis pedagogas:

13.1.1. vaizdo filmų atranka vyksta ugdymo įstaigų klasėse, organizuoja mokytojas, klasės auklėtojas;

13.1.2. iki 2025 m. vasario 4 d. ugdymo įstaigos organizuoja geriausių klasės darbų pristatymą, kurio metu išrenkami originaliausi darbai, patenkantys į antrąjį etapą;

13.2. antrąjį etapą organizuoja Šilalės švietimo pagalbos tarnyba.

14. Į antrąjį konkurso etapą ugdymo įstaigos pateikia po vieną darbą nuo klasių komplektų skaičiaus iki 2025 m. kovo 4 d.

15. Vaizdo filmus Konkurso dalyvis arba ugdymo įstaigos socialinis pedagogas turi įkelti į interneto svetainę [www.youtube.com](http://www.youtube.com) ir atsiųsti nuorodą el. paštu info@silsviet.lt;

16. Prie kūrybinio darbo turi būti prisegta dalyvio anketa (nuostatų 1 priedas) ir sutikimas dėl asmens duomenų naudojimo dalyvavimui Konkurse.

17. Vertinami tik tie darbai, kurie atitinka Konkurso nuostatus.

18. Kūrybinius darbus vertina Šilalės švietimo pagalbos tarnybos direktoriaus įsakymu sudaryta komisija.

**VI. BAIGIAMOSIOS NUOSTATOS**

19. Komisijos atrinkti darbai, labiausiai atspindintys Konkurso tikslus ir uždavinius, viešinami Šilalės švietimo pagalbos tarnybos Facebook paskyroje.

20. Pateikdami darbus Konkursui dalyviai suteikia organizatoriams teisę atsiųstus darbus neatlygintinai naudoti savo nuožiūra informaciniais ar edukaciniais tikslais.

21.Visi Konkurso dalyviai bus apdovanoti padėkos raštais.

22. Papildomą informaciją teikia Šilalės švietimo pagalbos tarnybos socialinė pedagogė Elena Bartkienė el. paštu: info@silsviet.lt arba tel. +37064654094.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Kūrybinių darbų konkurso

„Mano klasės paveikslas“ nuostatų

1 priedas

Dalyvio anketa

|  |  |
| --- | --- |
| Vardas, pavardė |  |
| Mokykla, klasė |  |
| Mokytoja |  |

**SUTIKIMAS DĖL ASMENS DUOMENŲ NAUDOJIMO DALYVAVIMUI**

**KŪRYBINIŲ DARBŲ KONKURSE „MANO KLASĖS PAVEIKSLAS“**

\_\_\_\_\_\_\_\_\_\_\_\_\_\_\_\_\_\_\_\_

(pildymo data)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

 *(įrašyti vardą ir pavardę)*

1. **Sutinku/nesutinku** (*reikalingą žodį pabraukti*), kad:

1.1. Šilalės švietimo pagalbos tarnyba gautų ir tvarkytų šiuos mano arba mano vaiko duomenis:

1.1.1. vardą ir pavardę;

1.1.2. telefono numerį;

1.1.3. elektroninio pašto adresą;

1.1.4. klasę;

1.1.5. mokyklą.

2. **Sutinku/nesutinku** (*reikalingą žodį pabraukti*), kad:

2.1. mano arba mano vaiko kontaktiniai duomenys (telefono numeris, elektroninio pašto adresas) būtų naudojami informacijai apie Konkursą pateikti.

3. **Sutinku/nesutinku** (*reikalingą žodį pabraukti*), kad:

3.1. mano arba mano vaiko kūrybinis darbas būtų viešinamos interneto svetainėje [www.youtube.com](http://www.youtube.com) ir [www.silsviet.lt](http://www.silsviet.lt) bei Šilalės švietimo pagalbos tarnybos facebooke paskyroje.

4. Man yra žinomos mano, kaip duomenų subjekto, teisės, nustatytos Lietuvos Respublikos asmens duomenų teisinės apsaugos įstatyme, Bendrąjame asmens duomenų apsaugos reglamente bei kituose teisės aktuose, reglamentuojančiuose asmens duomenų apsaugą: teisė būti informuotam apie asmens duomenų tvarkymą, teisė susipažinti su savo asmens duomenimis, teisė reikalauti ištaisyti duomenis, teisė reikalauti ištrinti duomenis („teisė būti pamirštam“), teisė reikalauti apriboti duomenų tvarkymą, teisė į duomenų perkeliamumą, teisė nesutikti, teisė reikalauti, kad asmeniui nebūtų taikomas automatizuotas atskirų sprendimų priėmimas, įskaitant profiliavimą.

5. Pateikiu savo arba savo vaiko duomenis:

|  |  |
| --- | --- |
| Vardas, pavardė |  |
| Mokykla |  |
| Klasė |  |
| Telefono numeris |  |
| Elektroninio pašto adresas |  |

6. Patvirtinu, kad 5 punkte pateikti duomenys yra teisingi.

**\*\*Mokinio** arba\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_

**\*Mokinio tėvas/globėjas** *(parašas)*  *(vardas ir pavardė)*

**\*** Asmenims, kuriems nėra 14 m. – pildo tėvai/globėjai.

\*\* Asmenims, kuriems yra 14 m.- pildo patys.